title: 2007/585/ES: Sklep Sveta z dne 10. julija 2007 o podpisu in začasni uporabi Sporazuma o znanstvenem in tehničnem sodelovanju med Evropsko skupnostjo in državo Izrael

text:
               25.8.2007

               SL

               Uradni list Evropske unije

               L 220/3

         SKLEP SVETA
   z dne 10. julija 2007
   o podpisu in začasni uporabi Sporazuma o znanstvenem in tehničnem sodelovanju med Evropsko skupnostjo in državo Izrael
   (2007/585/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 170 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Komisija je z državo Izrael v imenu Skupnosti izpogajala Sporazum o znanstvenem in tehničnem sodelovanju, ki predvideva tudi začasno uporabo obnovljenega Sporazuma od 1. januarja 2007. Začasna uporaba bi izraelskim pravnim osebam omogočila, da sodelujejo v prvih razpisih za zbiranje predlogov v okviru Sedmega okvirnega programa.

               (2)

               Pogajanja so privedla do osnutka Sporazuma, ki so ga 15. februarja 2007 parafirali pooblaščeni predstavniki obeh pogodbenic.

               (3)

               Do zaključka postopkov, potrebnih za njegovo sklenitev, bi bilo treba Sporazum začasno uporabljati –

         SKLENIL:
   Člen 1
   Podpis Sporazuma o znanstvenem in tehničnem sodelovanju med Evropsko skupnostjo in državo Izrael ter Skupne deklaracije, ki je priložena Sporazumu, se odobri v imenu Skupnosti, s pridržkom njegove sklenitve.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Skupnosti, s pridržkom njegove sklenitve.
   Člen 3
   Sporazum o znanstvenem in tehničnem sodelovanju med Evropsko skupnostjo in državo Izrael se začasno uporablja.
   Člen 4
   1.   Komisija sprejme stališče Skupnosti, ki ga ta zavzame v Raziskovalnem odboru ES-Izrael, ustanovljenem s členom 4 Sporazuma, glede odločitev v skladu z oddelkom I.1 Priloge I k Sporazumu o uporabnosti pravil za vzpostavitev pravnih struktur v Izraelu, ustanovljenih v skladu s členoma 169 in 171 Pogodbe.
   2.   Komisija sprejme stališče Skupnosti, ki ga ta zavzame v Raziskovalnem odboru ES-Izrael, ustanovljenem s členom 4 Sporazuma, v zvezi s sklepi v skladu s členom 4(2) Sporazuma o določitvi regij Izraela, ki bi lahko bile upravičene regije in imajo korist od raziskovalnih dejavnosti v okviru delovnega programa „Raziskovalni potencial“ v okviru posebnega programa „Zmogljivosti“.
   Člen 5
   Ta sklep se objavi v Uradnem listu Evropske unije.

      V Bruslju, 10. julija 2007

            Za Svet

            Predsednik

         F. TEIXEIRA DOS SANTOS

    ---documentbreak---

               25.8.2007

               SL

               Uradni list Evropske unije

               L 220/5

         SPORAZUM
   o znanstvenem in tehničnem sodelovanju med Evropsko skupnostjo in državo Izrael
   EVROPSKA SKUPNOST, v nadaljnjem besedilu „Skupnost“,
   na eni strani,
   in
   DRŽAVA IZRAEL, v nadaljnjem besedilu „Izrael“,
   na drugi strani,
   v nadaljnjem besedilu „pogodbenici“, STA SE –
   OB UPOŠTEVANJU pomembnosti sedanjega znanstvenega in tehnološkega sodelovanja med Izraelom in Skupnostjo ter njunega skupnega interesa za krepitev tega sodelovanja v povezavi z ustanovitvijo Evropskega raziskovalnega prostora;
   KER Izrael in Skupnost sedaj izvajata raziskovalne programe na področjih skupnega interesa;
   KER imata Izrael in Skupnost interes za sodelovanje na teh programih v njuno skupno korist;
   OB UPOŠTEVANJU interesa obeh pogodbenic za spodbujanje skupnega dostopa njunih raziskovalnih subjektov do raziskovalnih in razvojnih dejavnosti v Izraelu na eni strani ter do okvirnih programov Skupnosti za raziskave in tehnološki razvoj na drugi strani;
   OB UPOŠTEVANJU Evro-mediteranskega sporazuma o pridružitvi med Evropskimi skupnostmi in njihovimi državami članicami na eni strani ter Državo Izrael na drugi, ki je začel veljati 1. junija 2000 in v skladu s katerim se pogodbenici zavezujeta, da bosta krepili znanstveno in tehnološko sodelovanje, in soglašata, da bosta pripravili dogovore o izvajanju tega cilja z ločenimi sporazumi, ki jih bosta v ta namen sklenili;
   KER sta Skupnost in Izrael sklenila Sporazum o znanstvenem in tehničnem sodelovanju za čas trajanja šestega okvirnega programa, ki predvideva podaljšanje v skladu s skupno dogovorjenimi pogoji;
   KER sta Evropski parlament in Svet Evropske unije sprejela s Sklepom št. 1982/2006 ES (1), Sedmi okvirni program Evropske skupnosti za raziskave, tehnološki razvoj in predstavitvene dejavnosti (2007 do 2013) (v nadaljnjem besedilu „Sedmi okvirni program ES“);
   KER ta sporazum in vse njegove dejavnosti, ki se izvajajo v skladu z njim, ne glede na ustrezne določbe Pogodbe o ustanovitvi Evropske skupnosti v ničemer ne vplivajo na pooblastila držav članic, da izvajajo dvostranske dejavnosti z Izraelom na področjih znanosti, tehnologije, raziskav in razvoja in da sklenejo, kadar to ustreza, sporazume v ta namen –
   DOGOVORILI O NASLEDNJEM:
   Člen 1
   Scope
   1.   Izrael se pridruži, v skladu s pogoji, določenimi ali navedenimi v tem sporazumu in njegovih prilogah, Sedmemu okvirnemu programu Evropske skupnosti za raziskave, tehnološki razvoj in predstavitvene dejavnosti (2007 do 2013) (v nadaljnjem besedilu „Sedmi okvirni program ES“), ustanovljenemu s Sklepom št. 1982/2006/ES, Uredbo (ES) št. 2321/2002, spremenjeno z Uredbo (ES) št. 1906/2006 (2) Evropskega parlamenta in Sveta z dne 18. decembra 2006 o določitvi pravil za udeležbo podjetij, raziskovalnih središč in univerz pri ukrepih v okviru Sedmega okvirnega programa ES in razširjanju rezultatov raziskav (2007–2013) ter s Sklepi Sveta 2006/971/ES, 2006/972/ES, 2006/973/ES, 2006/974/ES in 2006/975/ES.
   2.   Poleg pridružitve iz odstavka 1 lahko sodelovanje vključuje:

               —

               redne razprave o usmeritvah in prednostih nalogah raziskovalnih politik in načrtovanja v Izraelu in v Skupnosti,

               —

               razprave o obetih in razvoju sodelovanja,

               —

               pravočasno predložitev informacij o izvajanju programov in raziskovalnih projektov Izraela in Skupnosti ter o rezultatih dela, sprejetega v okviru tega sporazuma,

               —

               skupne seje,

               —

               obiske in izmenjave raziskovalnih delavcev, inženirjev in tehnikov,

               —

               redne in trajne stike med vodji programov ali projektov Izraela in Skupnosti,

               —

               udeležbo izvedencev na seminarjih, simpozijih in delavnicah.

         Člen 2
   Pogoji v zvezi s pridružitvijo Izraela Sedmemu okvirnemu programu ES
   1.   Pravne osebe Izraela so udeležene v posrednih aktivnostih in delovanju Skupnega raziskovalnega centra Sedmega okvirnega programa ES pod enakimi pogoji, kakor veljajo za pravne osebe držav članic Evropske unije, v skladu s pogoji, določenimi ali navedenimi v Prilogah I in II. Za izraelske raziskovalne subjekte veljajo enaki pogoji za predložitev in ocenjevanje predlogov ter za dodeljevanje in sklepanje sporazumov o donacijah in/ali pogodb v okviru programov Skupnosti, kot veljajo za sporazume o donacijah in/ali pogodbe, sklenjene v okviru enakih programov z raziskovalnimi subjekti v Skupnosti, pri čemer se upoštevajo skupni interesi Skupnosti in Izraela.
   Pravne osebe Skupnosti so udeležene v izraelskih raziskovalnih programih in projektih, katerih predmeti so enaki predmetom Sedmega okvirnega programa ES, pod enakimi pogoji, kot veljajo za pravne osebe Izraela, v skladu s pogoji, določenimi v Prilogah I in II. Pravna oseba, ustanovljena v drugi državi, pridruženi k Sedmemu okvirnemu programu ES (pridružena država), ima enake pravice in obveznosti v okviru tega sporazuma kot pravne osebe, ki so ustanovljene v državi članici, če se je pridružena država, v kateri je pravna oseba ustanovljena, strinjala, da se pravnim osebam iz Izraela dodelijo enake pravice in obveznosti.
   2.   Izrael vplača finančni prispevek v splošni proračun Evropske unije za vsako leto trajanja Sedmega okvirnega programa ES. Finančni prispevek Izraela se doda znesku, ki je v splošnem proračunu Evropske unije vsako leto namenjen odobritvam za prevzem obveznosti z namenom izpolnjevanja finančnih obveznosti, ki izhajajo iz različnih oblik ukrepov, potrebnih za izvajanje, vodenje in delovanje Sedmega okvirnega programa ES. Pravila, ki urejajo izračun in plačilo finančnega prispevka Izraela, so navedena v Prilogi III.
   3.   Predstavniki Izraela so udeleženi v odborih Sedmega okvirnega programa ES, ustanovljenega s Sklepom št. 2006/512/ES z dne 17. julija 2006 (3) o spremembi Sklepa št. 1999/468/ES, kot opazovalci. Ti odbori se v času glasovanja sestajajo brez navzočnosti predstavnikov Izraela. Izrael je obveščen o izidu. Udeležba iz tega odstavka ima enako obliko, vključno s postopki za sprejem informacij in dokumentacije, kot udeležba, ki velja za predstavnike držav članic Evropske unije.
   Izraelski predstavniki se lahko udeležijo sej Odbora za znanstvene in tehnološke raziskave (CREST). Ta odbor se sestane brez navzočnosti izraelskih predstavnikov v času glasovanja, sicer pa le v izrednih okoliščinah. Izrael je obveščen o izidu.
   4.   Predstavniki Izraela se udeležijo sej sveta guvernerjev Skupnega raziskovalnega centra. Udeležba iz tega odstavka ima enako obliko, vključno s postopki za sprejem informacij in dokumentacije, kot udeležba, ki velja za predstavnike držav članic Evropske unije.
   5.   Skupnost povrne stroške potovanja in dnevnice predstavnikom Izraela, ki se udeležujejo sej odborov in teles iz tega člena ali sestankov, ki so povezani z izvajanjem Sedmega okvirnega programa ES in jih organizira Skupnost, in sicer na enaki osnovi in v skladu s postopki, ki veljajo za predstavnike držav članic Evropske unije.
   Člen 3
   Krepitev sodelovanja
   1.   Pogodbenici se trudita po svojih najboljših močeh v okviru njune veljavne zakonodaje, da omogočita prost pretok in bivanje raziskovalnih delavcev, udeleženih v dejavnostih, zajetih v tem sporazumu, in da omogočita čezmejni pretok blaga, namenjenega za uporabo pri takšnih dejavnostih.
   2.   Pogodbenici zagotovita, da se ob prenosu sredstev med Skupnostjo in Izraelom, potrebnih za izvajanje dejavnosti, zajetih v tem sporazumu, ne odmerijo nobene fiskalne dajatve ali prelevmani.
   Člen 4
   Raziskovalni odbor ES-Izrael
   1.   Ustanovi se skupni odbor, imenovan „Raziskovalni odbor ES-Izrael“, katerega naloge vključujejo:

               —

               zagotavljanje, ocenjevanje in pregled izvajanja tega sporazuma,

               —

               pregled vseh ukrepov, namenjenih izboljšanju in razvijanju sodelovanja,

               —

               redne razprave o prihodnjih usmeritvah in prednostnih nalogah raziskovalnih politik in razvojnega načrtovanja v Izraelu in Skupnosti ter o obetih prihodnjega sodelovanja.

         2.   Odbor lahko na zahtevo Izraela določi regije Izraela, ki izpolnjujejo merila iz člena 5 (1) Uredbe Sveta (ES) št. 1083/2006 (4) in so zato lahko upravičene regije, ki imajo korist od raziskovalnih dejavnosti v okviru delovnega programa „Raziskovalni potencial“ v okviru posebnega programa „Zmogljivosti“.
   3.   Raziskovalni odbor ES-Izrael, ki ga sestavljajo predstavniki Komisije in Izraela, sprejme svoj poslovnik.
   4.   Raziskovalni odbor ES-Izrael se sestane vsaj enkrat letno. Izredni sestanki se vršijo na zahtevo ene ali druge pogodbenice.
   Člen 5
   Končne določbe
   1.   Priloge I, II in III so sestavni del tega sporazuma.
   2.   Ta sporazum je sklenjen za čas trajanja Sedmega okvirnega programa ES. Sporazum začne veljati na datum, na katerega pogodbenici obvestita ena drugo o zaključku svojih postopkov v ta namen, in se začasno uporablja od 1. januarja 2007.
   Ta sporazum se lahko spremeni samo pisno, s soglasjem obeh pogodbenic. Za začetek veljavnosti sprememb po diplomatskih poteh velja enak postopek kot za sam Sporazum. Vsaka od pogodbenic lahko kadar koli s šestmesečnim odpovednim rokom po diplomatskih poteh ta sporazum odpove. Projekti in dejavnosti, ki potekajo v času odpovedi in/ali izteka tega sporazuma, se nadaljujejo vse do njihove dovršitve, v skladu s pogoji, določenimi v tem sporazumu. Pogodbenici s skupnim dogovorom uredita druge morebitne posledice odpovedi.
   3.   Če ena pogodbenica obvesti drugo o tem, da ne namerava skleniti Sporazuma, je medsebojno dogovorjeno naslednje:

               —

               Skupnost povrne Izraelu njegov prispevek v splošni proračun Evropske unije iz člena 2(2),

               —

               vendar Skupnost od zgoraj navedenega vračila odšteje sredstva, ki jih je Skupnost dodelila iz naslova udeležbe izraelskih pravnih oseb v posrednih aktivnostih, vključno z vračili iz člena 2(5),

               —

               projekti in dejavnosti, začeti med to začasno uporabo in ki še trajajo v času zgoraj navedenega obvestila, se nadaljujejo vse do njihove dovršitve, v skladu s pogoji, določenimi v tem sporazumu.

         4.   Če bi se Skupnost odločila spremeniti Sedmi okvirni program ES, obvesti Izrael o natančni vsebini teh sprememb v roku enega tedna od njihovega sprejetja v Skupnosti. V primeru take spremembe ali razširitve raziskovalnega programa Izrael lahko s šestmesečnim odpovednim rokom ta sporazum odpove. Pogodbenici se v treh mesecih po sprejetju Sklepa Skupnosti obvestita o kakršni koli nameri odpovedi ali podaljšanja tega sporazuma.
   5.   Kadar Skupnost sprejme nov večletni okvirni program za raziskave, tehnološki razvoj in predstavitvene dejavnosti, pogodbenici lahko na novo skleneta ali obnovita Sporazum na osnovi medsebojno dogovorjenih pogojev, na zahtevo ene ali druge pogodbenice.
   6.   Ta sporazum velja na eni strani za ozemlje, na katerem velja Pogodba o ustanovitvi Evropske Skupnosti, pod pogoji, določenimi v tej pogodbi, ter na drugi strani za ozemlje Države Izrael.
   7.   Ta sporazum je sestavljen v dveh izvodih v bolgarskem, češkem, danskem, nizozemskem, angleškem, estonskem, finskem, francoskem, nemškem, grškem, madžarskem, italijanskem, latvijskem, litovskem, malteškem, poljskem, portugalskem, romunskem, slovaškem, slovenskem, španskem, švedskem in hebrejskem jeziku, pri čemer so vsa besedila enako verodostojna.

      Съставено в Брюксел на шестнадесети юли две хиляди и седма година.
      Hecho en Bruselas, el dieciséis de julio de dos mil siete.
      V Bruselu dne šestnáctého července dva tisíce sedm.
      Udfærdiget i Bruxelles, den sekstende juli to tusind og syv.
      Geschehen zu Brüssel am sechzehnten Juli zweitausendsieben.
      Kahe tuhande seitsmenda aasta juulikuu kuueteistkümnendal päeval Brüsselis.
      Έγινε στις Βρυξέλλες, στις δέκα έξι Ιουλίου δύο χιλιάδες επτά.
      Done at Brussels on the sixteenth day of July in the year two thousand and seven.
      Fait à Bruxelles, le seize juillet deux mille sept.
      Fatto a Bruxelles, addì sedici luglio duemilasette.
      Briselē, divtūkstoš septītā gada sešpadsmitajā jūlijā.
      Priimta du tūkstančiai septintų metų liepos šešioliktą dieną Briuselyje.
      Kelt Brüsszelben, a kétezer-hetedik év július havának tizenhatodik napján.
      Magħmul fi Brussel, fis-sittax-il jum ta' Lulju tas-sena elfejn u sebgħa.
      Gedaan te Brussel, de zestiende juli tweeduizend zeven.
      Sporządzono w Brukseli, dnia szesnastego lipca roku dwa tysiące siódmego.
      Feito em Bruxelas, em dezasseis de Julho de dois mil e sete.
      Întocmit la Bruxelles, șaisprezece iulie două mii șapte.
      V Bruseli dňa šestnásteho júla dvetisícsedem.
      V Bruslju, dne šestnajstega julija leta dva tisoč sedem.
      Tehty Brysselissä kuudentenatoista päivänä heinäkuuta vuonna kaksituhattaseitsemän.
      Som skedde i Bryssel den sextonde juli tjugohundrasju.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

      (1)  UL L 412, 30.12.2006.

      (2)  UL L 391, 30.12.2006.

      (3)  UL L 200, 22.7.2006, str. 11.

      (4)  UL L 210, 31.7.2006, str. 25.
   PRILOGA I
   POGOJI ZA SODELOVANJE PRAVNIH OSEB DRŽAV ČLANIC EVROPSKE UNIJE IN IZRAELA
   Za namen tega sporazuma pomeni izraz „pravna oseba“ vsako fizično osebo ali vsako pravno osebo, ustanovljeno v skladu z nacionalno zakonodajo v kraju ustanovitve ali v skladu z zakonodajo Skupnosti, ki ima pravno osebnost in je upravičena do pravic in obveznosti kakršne koli vrste v svojem imenu.
   I.   Pogoji za sodelovanje pravnih oseb Izraela v posrednih aktivnostih Sedmega okvirnega programa ES

               1.

               Za sodelovanje in financiranje pravnih oseb, ustanovljenih v Izraelu, v posrednih aktivnostih Sedmega okvirnega programa ES, veljajo pogoji, določeni za „pridružene države“ v Uredbi (ES) št. 2321/2002, spremenjeni z Uredbo (ES) št. 1906/2006. V primeru, da Skupnost predvidi določbe za izvajanje členov 169 in 171 Pogodbe o ustanovitvi Evropske skupnosti, se Izraelu omogoči sodelovanje v pravnih strukturah, ustanovljenih v skladu s temi določbami ob upoštevanju sklepov in uredb, ki bodo sprejeti za vzpostavitev teh pravnih struktur, in pod pogojem, da se bodo ti sklepi in uredbe v Izraelu začeli uporabljati. Skupni odbor odloča o uporabnosti teh sklepov in uredb v Izraelu.
               Pravne osebe, ustanovljene v Izraelu, bodo upravičene do sodelovanja v posrednih aktivnostih na podlagi členov 169 in 170 Pogodbe o ustanovitvi Evropske skupnosti pod enakimi pogoji kot pravne osebe, ustanovljene v državah članicah.
               Pravne osebe, ustanovljene v Izraelu, bodo pod enakimi pogoji kot pravne osebe, ustanovljene v državah članicah, upravičene do posojil, ki jih EIB nameni v podporo raziskovalnim dejavnostim v okviru Sedmega okvirnega programa ES (Sklad za financiranje na osnovi delitve tveganja).

               2.

               Pravne osebe Izraela se poleg tistih iz Evropske skupnosti upoštevajo pri izbiri ustreznega števila neodvisnih strokovnjakov za naloge in pod pogoji, predvidenimi v členih 17 in 27 Uredbe (ES) št. 1906/2006, ter pri sodelovanju v različnih skupinah in svetovalnih odborih Sedmega okvirnega programa ES ob upoštevanju usposobljenosti in znanja, ki ustrezata nalogam, ki so jim bile dodeljene.

               3.

               V skladu z Uredbo (ES) št. 1906/2006 in finančnimi predpisi Evropske skupnosti sporazumi o donacijah in/ali pogodbe, ki jih Skupnost sklene s katerimi koli pravnimi osebami Izraela z namenom izvajanja posredne aktivnosti, predvidevajo izvajanje nadzora in revizij, ki jih izvajata Komisija ali Računsko sodišče Evropskih skupnosti ali se izvajajo pod njunim vodstvom. V duhu sodelovanja in skupnega interesa ustrezni organi Izraela nudijo vsako primerno in izvedljivo pomoč pri izvajanju takšnih nadzorov in revizij, ki bi bila potrebna ali koristna v danih okoliščinah.

         II.   Pogoji za sodelovanje pravnih oseb držav članic Evropske unije v izraelskih raziskovalnih programih in projektih

               1.

               Sodelovanje pravnih oseb, ustanovljenih v Skupnosti, oblikovanih v skladu z nacionalno zakonodajo ene od držav članic Evropske unije ali z zakonodajo Skupnosti, v projektih izraelskih raziskovalnih in razvojnih programov lahko zahteva skupno udeležbo najmanj ene izraelske pravne osebe. Predlogi za takšno sodelovanje se predložijo skupno, če je potrebno, z izraelsko/-imi pravno/-imi osebo/-ami.

               2.

               V skladu z odstavkom 1 in Prilogo II se pravice in obveznosti pravnih oseb, ustanovljenih v Skupnosti, ki sodelujejo v izraelskih raziskovalnih projektih v okviru raziskovalnih in razvojnih programov, kakor tudi pogoji, ki veljajo za predložitev in ocenitev predlogov ter za dodelitev in sklenitev sporazumov o donacijah in/ali pogodb za takšne projekte, urejajo v skladu z izraelskimi zakoni, predpisi in vladnimi direktivami, ki urejajo izvajanje raziskovalnih in razvojnih programov, kot tudi z nacionalnimi varnostnimi zahtevami, če je primerno, ki veljajo za izraelske pravne osebe in ki zagotavljajo enako obravnavo, pri čemer se upošteva oblika sodelovanja med Izraelom in Skupnostjo na tem področju.
               Financiranje pravnih oseb, ustanovljenih v Skupnosti, ki sodelujejo v izraelskih raziskovalnih projektih v okviru raziskovalnih in razvojnih programov, se ureja v skladu z izraelskimi zakoni, predpisi in vladnimi direktivami, ki urejajo izvajanje raziskovalnih in razvojnih programov, kot tudi z nacionalnimi varnostnimi zahtevami, če je primerno, kot veljajo za ne-izraelske pravne osebe, ki sodelujejo v izraelskih raziskovalnih projektih v okviru raziskovalnih in razvojnih programov. V primeru, če financiranje ni zagotovljeno ne-izraelskim pravnim osebam, pravne osebe Skupnosti krijejo lastne stroške, vključno z njihovim sorazmernim deležem v administrativnih in splošnih stroških vodenja projekta.

               3.

               Glede na vrsto projekta se predlogi lahko predložijo:

                           (i)

                           vodji urada za znanost na Ministrstvu za industrijo, trgovino in delo za skupne industrijske raziskovalne in razvojne projekte z izraelskimi podjetji. V tem raziskovalnem in razvojnem programu ni vnaprej določenih področij. Predlogi skupnih projektov se lahko predložijo na katerem koli področju industrijskih raziskav in razvoja. Poleg tega lahko izraelska podjetja v okviru programa „Magnet“ predložijo predloge za sodelovanje z raziskovalnimi subjekti, ustanovljenimi v Skupnosti. Takšno sodelovanje zahteva soglasje ustreznega konzorcija in vodstva „Magneta“;

                           (ii)

                           Ministrstvu za znanost, kulturo in šport za strateške raziskave na prednostnih področjih. Področja se določajo letno in so opredeljena v javnem razpisu za predloge;

                           (iii)

                           vodji urada za znanost na Ministrstvu za kmetijstvo – skladu za spodbujanje kmetijskih raziskav;

                           (iv)

                           vodji urada za znanost na Ministrstvu za nacionalno infrastrukturo na področjih energetike, razvoja infrastrukture in geologije;

                           (v)

                           vodji urada za znanost na Ministrstvu za zdravje in novo ustanovljenemu Svetu za medicinske raziskave, ki vključuje Agencijo za biomedicinske raziskave.

               4.

               Izrael redno obvešča Skupnost in izraelske pravne osebe o tekočih izraelskih programih in priložnostih za sodelovanje za pravne osebe, ustanovljene v Skupnosti.

         PRILOGA II
   NAČELA ZA DODELJEVANJE PRAVIC INTELEKTUALNE LASTNINE
   I.   Uporaba
   Za namene tega sporazuma: ima „intelektualna lastnina“ pomen, naveden v členu 2 Konvencije o ustanovitvi Svetovne organizacije za intelektualno lastnino, podpisane v Stockholmu dne 14. julija 1967, „znanje“ pa pomeni rezultate, vključno z informacijami, ne glede na to, ali se jih da varovati ali ne, kot tudi avtorske pravice ali pravice, ki se nanašajo na takšne informacije na podlagi vlog ali izdaje patentov, vzorcev, rastlinskih sort, dodatnih varstvenih certifikatov ali podobnih oblik varovanja.
   II.   Pravice intelektualne lastnine pravnih oseb pogodbenic

               1.

               Vsaka pogodbenica zagotovi, da so pravice intelektualne lastnine pravnih oseb druge pogodbenice, ki sodelujejo v dejavnostih, ki se izvajajo na podlagi tega sporazuma, ter pripadajoče pravice in obveznosti, ki izhajajo iz takšnega sodelovanja, v skladu z ustreznimi mednarodnimi konvencijami, ki veljajo za pogodbenici, vključno s Sporazumom TRIPS (Sporazum o trgovinskih vidikih pravic intelektualne lastnine, ki ga upravlja Svetovna trgovinska organizacija) kot tudi z Bernsko konvencijo (Pariški akt, 1971) ter Pariško konvencijo (Stockholmska listina, 1967).

               2.

               Pravne osebe Izraela, ki sodelujejo v posredni aktivnosti Sedmega okvirnega programa ES, imajo pravice in obveznosti iz naslova intelektualne lastnine v skladu s pogoji, določenimi v Uredbi (ES) št. 1906/2006 in v sporazumih o donacijah in/ali pogodbah, sklenjenih z Evropsko skupnostjo skladno s tem, in v skladu z odstavkom 1. Kadar Izrael sodeluje v posredni aktivnosti Sedmega okvirnega programa ES, ki se izvaja na podlagi člena 169 Pogodbe o ustanovitvi Evropske skupnosti, ima Izrael enake pravice in obveznosti iz naslova intelektualne lastnine kot sodelujoče države članice, te pravice in obveznosti pa so navedene v ustreznem sklepu Evropskega parlamenta in Sveta ter v sporazumu o donacijah in/ali pogodbi, sklenjenima z Evropsko skupnostjo skladno s tem, in so v skladu z odstavkom 1.

               3.

               Pravne osebe Skupnosti, ki sodelujejo v izraelskem raziskovalnem programu ali projektih, imajo enake pravice in obveznosti iz naslova intelektualne lastnine kot pravne osebe, ustanovljene v Izraelu, ki sodelujejo v takšnem raziskovalnem programu ali projektih in to v skladu z odstavkom 1.

         III.   Pravice intelektualne lastnine pogodbenic

               1.

               Razen če je izrecno drugače dogovorjeno med pogodbenicama, se glede znanja, ki ga pogodbenici ustvarjata v teku dejavnosti, ki se izvajajo v okviru člena 1(2) tega sporazuma, uporabljajo naslednja pravila:

                           (a)

                           pogodbenica, ki ustvari takšno znanje, je lastnica takšnega znanja. Kadar ni mogoče določiti ustreznega deleža dela, imata pogodbenici skupno lastništvo takšnega znanja;

                           (b)

                           pogodbenica, lastnica takšnega znanja, dodeli pravice dostopa do tega znanja drugi pogodbenici za namen izvajanja dejavnosti iz člena 1(2) tega sporazuma. Takšne pravice dostopa se dodelijo brezplačno.

               2.

               Razen če je izrecno drugače dogovorjeno med pogodbenicama, veljajo naslednja pravila za znanstvena literarna dela pogodbenic:

                           (a)

                           v primeru, če pogodbenica objavi znanstvene in tehnične podatke, informacije ter rezultate, ki izhajajo in so povezani z dejavnostmi na podlagi tega sporazuma, in sicer v revijah, člankih, poročilih, knjigah, vključno z video in programsko opremo, se drugi pogodbenici dodeli svetovno, neizključno, nepreklicno, brezplačno dovoljenje za prevajanje, razmnoževanje, prirejanje, prenašanje in javno distribucijo takšnih del;

                           (b)

                           vsi izvodi podatkov in informacij, varovanih z avtorskimi pravicami, ki naj bi bili distribuirani v javnosti in so pripravljeni v skladu s tem oddelkom, vsebujejo imena avtorja(-ev) dela, razen če avtor objavo imena izrecno odkloni. Na izvodu mora biti tudi jasno razvidna skupna podpora pogodbenic.

               3.

               Razen, če je izrecno drugače dogovorjeno med pogodbenicama, se glede nerazkritih informacij pogodbenic uporabljajo naslednja pravila:

                           (a)

                           kadar se drugi pogodbenici sporočajo informacije o dejavnostih, ki se izvajajo na podlagi tega sporazuma, vsaka pogodbenica določi tiste informacije, ki jih želi ohraniti nerazkrite;

                           (b)

                           za posebne namene izvajanja tega sporazuma lahko pogodbenica prejemnica na svojo odgovornost posreduje nerazkrite informacije telesom ali osebam, ki so v njeni pristojnosti;

                           (c)

                           s predhodnim pisnim soglasjem pogodbenice, ki posreduje nerazkrite informacije, lahko pogodbenica prejemnica razširja takšne nerazkrite informacije v širšem obsegu, kot je sicer dovoljeno v odstavku 2. Pogodbenici sodelujeta pri razvijanju postopkov za vložitev in pridobitev predhodnega pisnega soglasja za takšno širše razširjanje in vsaka pogodbenica da takšno soglasje v obsegu, ki ga dovoljujejo njena notranja politika, predpisi in zakoni;

                           (d)

                           nedokumentarne nerazkrite informacije ali druge zaupne informacije, pridobljene na seminarjih in drugih srečanjih med predstavniki pogodbenic, ki so organizirani na podlagi tega sporazuma, ali informacije, ki izhajajo iz dodelitve osebja, uporabe naprav ali posredne aktivnosti, ostanejo zaupne, kadar je bil prejemnik takšnih nerazkritih informacij ali drugih zaupnih ali privilegiranih informacij seznanjen z zaupnim značajem sporočenih informacij v času, ko so mu bile takšne informacije sporočene, v skladu z odstavkom 1;

                           (e)

                           vsaka pogodbenica skuša zagotoviti, da nerazkrite informacije, ki jih prejme v skladu z odstavkoma 1 in 3, nadzira, kakor je v teh odstavkih predvideno. Če se katera koli pogodbenica zave, da ne bo zmogla, ali če se lahko utemeljeno pričakuje, da ne bo zmogla izpolnjevati določb o nerazširjanju podatkov, navedenih v odstavkih 1 in 3, o tem takoj obvesti drugo pogodbenico. Pogodbenici se nato posvetujeta o določitvi ustreznega poteka nadaljnjih ukrepov.

         PRILOGA III
   PRAVILA, KI UREJAJO FINANČNI PRISPEVEK IZRAELA V SEDMI OKVIRNI PROGRAM ES
   I.   Izračun finančnega prispevka Izraela

               1.

               Finančni prispevek Izraela v Sedmi okvirni program ES se določa na letni osnovi, sorazmerno in dodatno k znesku, ki je vsako leto na voljo v splošnem proračunu Evropske unije za odobritve za prevzem obveznosti, potrebne za izvajanje, vodenje in delovanje Sedmega okvirnega programa ES.

               2.

               Dejavnik sorazmernosti, ki ureja prispevek Izraela, se dobi z določitvijo razmerja med bruto domačim proizvodom Izraela, po tržnih cenah, in vsoto bruto domačih proizvodov, po tržnih cenah, držav članic Evropske unije in Izraela. To razmerje se izračuna na osnovi najnovejših statističnih podatkov za isto leto Mednarodne banke za obnovo in razvoj, ki so na voljo v času objave predhodnega predloga proračuna Evropske unije.

               3.

               Komisija sporoči Izraelu takoj, ko je to mogoče, najpozneje pa 1. septembra v letu pred vsakim proračunskim letom naslednje informacije skupaj z ustreznimi spremljajočimi dokumenti:

                           —

                           zneske odobritev za prevzem obveznosti v izkazu o izdatkih predhodnega predloga proračuna Evropske unije, ki ustrezajo Sedmemu okvirnemu programu ES,

                           —

                           ocenjeno vrednost prispevkov, izpeljano iz predhodnega predloga proračuna, ki ustreza deležu Izraela v Sedmem okvirnem programu ES v skladu z odstavki 1, 2 in 3.

                     Ko je splošni proračun sprejet, Komisija sporoči Izraelu v izkazu o izdatkih, ki ustreza udeležbi Izraela, končne zneske iz prvega pododstavka.

         II.   Plačilo finančnega prispevka Izraela

               1.

               Komisija izda Izraelu, najpozneje januarja in junija v vsakem proračunskem letu, zahtevek za sredstva, ki ustreza njegovemu prispevku iz tega sporazuma. Ti zahtevki za sredstva predvidevajo naslednja plačila:
               šest dvanajstin prispevka Izraela najpozneje v 60 dneh po prejemu zahtevkov za sredstva. Vendar pa se šest dvanajstin, ki jih je treba plačati najpozneje v 60 dneh po prejemu zahtevka za sredstva, izdanega v januarju, izračuna na osnovi zneska, navedenega v izkazu prihodkov predhodnega predloga proračuna: zakonska ureditev tako plačanega zneska se izvrši ob plačilu šestih dvanajstin najpozneje v 30 dneh po prejemu zahtevka za sredstva, izdanega najpozneje junija.
               V prvem letu izvajanja tega sporazuma Komisija izda prvi zahtevek za sredstva v roku 30 dni od začetka njegove začasne uporabe. Če bi bil ta zahtevek za sredstva izdan po 15. juniju, bi moral predvideti plačilo dvanajstih dvanajstin prispevka Izraela v roku 60 dni, izračunanih na osnovi zneska, določenega v izkazu prihodkov proračuna.

               2.

               Prispevek Izraela je izražen in plačan v eurih. Plačilo Izraela se knjiži v dobro programov Skupnosti kot proračunski prihodek, razporejen v ustrezno proračunsko postavko v izkazu prihodkov splošnega proračuna Evropske unije. Finančni predpis, ki se uporablja za splošni proračun Evropske unije, se uporablja za vodenje odobrenih proračunskih sredstev.

               3.

               Izrael plača svoj prispevek iz tega sporazuma v skladu z razporedom iz odstavka 1. Za vsako zamudo pri plačilu prispevka plača Izrael zamudne obresti in sicer od zneska, ki ga dolguje na datum zapadlosti. Obrestna mera je stopnja, ki jo Evropska centralna banka uporablja v svojih glavnih poslih refinanciranja v eurih, na datum zapadlosti, povečana za 1,5 odstotnih točk.
               Če je zamuda pri plačilu prispevka tolikšna, da lahko resno ogrozi izvajanje in vodenje programa, Komisija prekine udeležbo Izraela za zadevno proračunsko leto, in sicer če plačilo izostane za 20 delovnih dni po formalnem pisnem opozorilu, poslanem Izraelu, ne glede na obveznosti Skupnosti v skladu z že sklenjenimi sporazumi o donacijah in/ali pogodbami v zvezi z izvajanjem izbrane posredne aktivnosti.

               4.

               Najpozneje na dan 31. maja v letu, ki sledi proračunskemu letu, se pripravi izkaz odobrenih proračunskih sredstev za Sedmi okvirni program ES za to finančno leto in se ga pošlje Izraelu v vednost in sicer v obliki bilance prihodkov in odhodkov Komisije.

               5.

               Ob zaključku bilance za posamezno proračunsko leto, v okviru sestavljanja bilance prihodkov in odhodkov Komisija s predpisi uredi bilance, ki se nanašajo na udeležbo Izraela. Ta ureditev s predpisi upošteva spremembe, ki so se zgodile ob transferju, ukinitvah, prenosih, razveljavitvah obveznosti ali dopolnitvah in spremembah proračuna med proračunskim letom. Ta ureditev s predpisi se izvrši v času drugega plačila za naslednje proračunsko leto in za zadnje proračunsko leto v juliju 2014. Nadaljnja ureditev s predpisi se izvrši vsako leto do julija 2016.

         PRILOGA IV
   FINANČNI NADZOR IZRAELSKIH UDELEŽENCEV PROGRAMIH SKUPNOSTI, VKLJUČENIH V TA SPORAZUM
   I.   Neposredno sporočanje
   Komisija neposredno komunicira z udeleženci Sedmega okvirnega programa ES, ki imajo sedež v Izraelu, ter z njihovimi podizvajalci. Te osebe lahko Komisiji neposredno posredujejo vse ustrezne podatke in dokumentacijo, ki jih morajo predložiti na podlagi instrumentov iz tega sporazuma in sporazumov o donacijah in/ali pogodb, sklenjenih zaradi njihove uporabe.
   II.   Revizije

               1.

               V skladu z Uredbo Sveta (ES, Euratom) št. 1605/2002, spremenjeno z Uredbo Sveta (ES, Euratom) št. 1995/2006 (1) o finančni uredbi, ki se uporablja za splošni proračun Evropskih skupnosti, in Uredbo Komisije (ES, Euratom) št. 1248/2006 (2) o spremembi Uredbe (ES, Euratom) št. 2342/2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti, in drugimi pravili iz tega sporazuma sporazumi o donacijah in/ali pogodbe, sklenjene z udeleženci v programu, ki imajo sedež v Izraelu, določajo, da lahko znanstvene, finančne, tehnološke ali druge revizije pri udeležencih in njihovih podizvajalcih kadar koli izvajajo komisionarji ali druge osebe, ki jih pooblasti Komisija.

               2.

               Komisionarji, Evropsko računsko sodišče in druge osebe, ki jih je Komisija pooblastila, imajo ustrezen dostop do lokacij, del in dokumentov ter do vseh informacij, potrebnih za izvajanje takšnih revizij, vključno v elektronski obliki, če je vključena pravica dostopa, ki je izrecno omenjena v sporazumih o donacijah in/ali pogodbah, sklenjenih zaradi uporabe instrumentov iz tega sporazuma z udeleženci iz Izraela.

               3.

               Revizije se bodo lahko izvajale po zaključku Sedmega okvirnega programa ES in Euratom ali po zaključku tega sporazuma v skladu s pogoji, določenimi v zadevnih sporazumih o donacijah in/ali pogodbah.

               4.

               Pristojni izraelski organ, ki ga imenuje izraelska vlada, se predhodno obvesti o revizijah, ki se bodo izvajale na izraelskem ozemlju. To obvestilo ni pravni predpogoj za izvedbo takšnih revizij.

         III.   Pregledi na kraju samem

               1.

               V okviru tega sporazuma se Komisija (OLAF) pooblasti za izvajanje pregledov in inšpekcij na kraju samem v prostorih udeležencev in njihovih podizvajalcev iz Izraela v skladu s pogoji, določenimi v Uredbi Sveta (Euratom, ES) št. 2185/96 (3).

               2.

               Preglede in inšpekcije na kraju samem pripravi in izvaja Komisija v tesnem sodelovanju s pristojnim izraelskim organom, ki ga imenuje izraelska vlada, kot določa Dodatek A te priloge. Imenovani organ je pravočasno predhodno obveščen o predmetu, namenu in pravni podlagi pregledov in inšpekcij, tako da lahko zagotovi pomoč. V ta namen lahko uradniki pristojnih izraelskih organov sodelujejo pri pregledih in inšpekcijah na kraju samem.

               3.

               Če zadevni pristojni izraelski organi to želijo, preglede in inšpekcije na kraju samem izvedejo skupaj s Komisijo.

               4.

               Če udeleženci Sedmega okvirnega programa ES nasprotujejo pregledom ali inšpekcijam na kraju samem, izraelski organi nudijo inšpektorjem Komisije v skladu z nacionalnimi pravili in predpisi potrebno pomoč za izpolnjevanje njihove obveznosti izvajanja pregledov ali inšpekcij na kraju samem.

               5.

               Komisija v najkrajšem možnem času pristojnemu izraelskemu organu sporoči vsako dejstvo ali sum v zvezi z nepravilnostjo, za katerega je izvedela v okviru izvajanja pregledov ali inšpekcij na kraju samem. Komisija mora v vsakem primeru obvestiti zgoraj navedeni organ o izidu teh pregledov in inšpekcij.

         IV.   Obveščanje in posvetovanje

               1.

               Za pravilno izvajanje te priloge si pristojni organi Izraela in Skupnosti redno izmenjujejo informacije, razen če nacionalni pravila in predpisi tega ne prepovedujejo ali ne dovoljujejo, in na zahtevo ene izmed pogodbenic izvedejo posvetovanje.

               2.

               Pristojni izraelski organi Komisijo pravočasno obvestijo o vseh dejstvih in sumih, za katere so izvedeli in ki kažejo na obstoj nepravilnosti v zvezi s sklepanjem in izvajanjem sporazumov o donacijah in/ali pogodb, sklenjenih zaradi uporabe instrumentov iz tega sporazuma.

         V.   Zaupnost
   Podatki, ki so bili posredovani ali zbrani v kakršni koli obliki v skladu s to prilogo, morajo veljati za poslovno tajnost in je zanje potrebno enako varstvo, kot je z izraelsko zakonodajo in z ustreznimi določbami, ki veljajo za institucije Skupnosti, zagotovljeno za podobne podatke. Takšni podatki se ne smejo pošiljati drugim osebam, razen osebam v institucijah Skupnosti, državah članicah ali Izraelu, katerih funkcija po zakonu zahteva poznavanje teh podatkov, niti se ne smejo uporabljati v druge namene, razen za zagotavljanje učinkovite zaščite finančnih interesov (4) pogodbenic.
   VI.   Upravni ukrepi in kazni
   Brez poseganja v uporabo kazenskega prava Izraela Komisija lahko uvede upravne ukrepe in kazni v skladu z uredbama (ES, Euratom) št. 1605/2002, spremenjeno z Uredbo Sveta (ES, Euratom) št. 1995/2006, in (ES, Euratom) št. 2342/2002, spremenjeno z Uredbo Komisije (ES, Euratom) št. 1248/2006, ter z Uredbo Sveta (ES, Euratom) št. 2988/95 z dne 18. decembra 1995 o zaščiti finančnih interesov Evropskih skupnosti.
   VII.   Izterjava in izvršba
   Odločbe, ki jih sprejme Komisija na podlagi Sedmega okvirnega programa ES v okviru področja uporabe tega sporazuma in ki nalagajo denarno obveznost pravnim osebam razen državam so izvršljive v Izraelu s civilnimi postopki na izraelskem sodišču. Ustrezne izvedbene določbe so vključene v sporazume o donacijah z udeleženci iz Izraela. Nalog za izvršbo, brez drugih preverjanj razen overovitve verodostojnosti akta, izraelskemu sodišču predložijo organi oblasti, ki jih imenuje izraelska vlada, le-ta pa o tem obvesti Komisijo. Izvršba se izvede v skladu z izraelskim postopkovnim pravom. Zakonitost odločbe o izvršbi je predmet pregleda Sodišča Evropskih skupnosti. Sodbe, ki jih izreka Sodišče Evropskih skupnosti na podlagi arbitražne klavzule v sporazumu o donacijah in/ali pogodbi v okviru Sedmega okvirnega programa ES in Euratom, so izvršljive pod enakimi pogoji.

      (1)  UL L 390, 30.12.2006.

      (2)  UL L 227, 19.8.2006.

      (3)  UL L 292, 15.11.1996, str. 2.

      (4)  UL L 312, 23.12.1995, str. 1.
 ---documentbreak--- NA ---documentbreak---

               25.8.2007

               SL

               Uradni list Evropske unije

               L 220/19

         SKLEPNA LISTINA
   Pooblaščenci
   EVROPSKE SKUPNOSTI
   in
   DRŽAVE IZRAEL,
   ki so se sestali v Bruslju, dne šestnajstega julija leta dva tisoč sedem, zaradi podpisa Sporazuma o znanstvenem in tehničnem sodelovanju med Evropsko skupnostjo in Državo Izrael, so sprejeli naslednjo skupno izjavo:
   Skupna izjava pogodbenic o tesnem dialogu glede novih struktur za izvajanje členov 169 in 171 Pogodbe ES.

         За Европейската общнoст
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Европa Шериктештиги γчγн
         За Европейское Сообщество

         За държавата Израел
         Por el Estado de Israel
         Za Stát Izrael
         For Staten Israel
         Für den Staat Israel
         Iisraeli Riigi nimel
         Για το Κράτος του Ισραήλ
         For the State of Israel
         Pour l'État d'Israël
         Per lo Stato di Israele
         Izraēlas Valsts vārdā
         Izraelio Valstybės vardu
         Izrael Állam részéről
         Għall-Istat ta' l-Iżrael
         Voor de Staat Israël
         W imieniu Państwa Izrael
         Pelo Estado de Israel
         Pentru Statul Israel
         Za Izraelský štát
         Za državo Izrael
         Israelin valtion puolesta
         För Staten Israel

   SKUPNA IZJAVA
   pogodbenic o tesnem dialogu glede novih struktur za izvajanje členov 169 in 171 Pogodbe ES
   Pogodbenici izjavljata, da bo za zagotovitev ustreznega izvajanja Priloge I.I.1 tega sporazuma Izrael pravočasno ustrezno obveščen o pripravljalnih delih v zvezi s strukturami na podlagi členov 169 in/ali 171 Pogodbe ES, ki jih je treba izvesti v okviru Sedmega okvirnega programa ES.


title: (2014/182/EU): Sklep Sveta z dne 31. marca 2014 o imenovanju luksemburškega člana in dveh luksemburških nadomestnih članov Odbora regij

text:
               2.4.2014

               SL

               Uradni list Evropske unije

               L 99/25

         SKLEP SVETA
   z dne 31. marca 2014
   o imenovanju luksemburškega člana in dveh luksemburških nadomestnih članov Odbora regij
   (2014/182/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga luksemburške vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi konca mandata Dana KERSCHA se je sprostilo mesto člana Odbora regij.

               (3)

               Zaradi konca mandata Yvesa CRUCHTENA se je sprostilo mesto nadomestnega člana Odbora regij. Zaradi imenovanja Robyja BIWERJA za člana Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člana:

                           —

                           Roby BIWER, Conseiller communal de la commune de Bettembourg

                     ter

               (b)

               za nadomestna člana:

                           —

                           Tom JUNGEN, Bourgmestre de la commune de Roeser

                           —

                           Christine SCHWEICH, Bourgmestre de la commune de Mondercange.

         Člen 2
   Ta sklep začne veljati na dan sprejetja.

      V Bruslju, 31. marca 2014

            Za Svet

            Predsednik

         D. KOURKOULAS

      (1)  UL L 348, 29.12.2009, str. 22

      (2)  UL L 12, 19.1.2010, str. 11.


title: 2014/30/EU: Sklep Evropske centralne banke z dne 29. avgusta 2013 o odstotnih deležih nacionalnih centralnih bank v ključu za vpis kapitala Evropske centralne banke (ECB/2013/28)

text:
               21.1.2014

               SL

               Uradni list Evropske unije

               L 16/53

      SKLEP EVROPSKE CENTRALNE BANKE

   z dne 29. avgusta 2013
   o odstotnih deležih nacionalnih centralnih bank v ključu za vpis kapitala Evropske centralne banke
   (ECB/2013/28)
   (2014/30/EU)
   SVET EVROPSKE CENTRALNE BANKE JE –
   ob upoštevanju Statuta Evropskega sistema centralnih bank in Evropske centralne banke ter zlasti člena 29.3 in 29.4 Statuta,
   ob upoštevanju sodelovanja Razširjenega sveta Evropske centralne banke (ECB) v skladu s četrto alineo člena 46.2 Statuta Evropskega sistema centralnih bank in Evropske centralne banke,
   ob upoštevanju naslednjega:

               (1)

               Sklep ECB/2013/17 z dne 21. junija 2013 o odstotnih deležih nacionalnih centralnih bank v ključu za vpis kapitala Evropske centralne banke (1) je določil z učinkom od 1. julija 2013 ponderje, določene za tiste nacionalne centralne banke (NCB), ki so bile 1. julija 2013 članice Evropskega sistema centralnih bank (ESCB), v ključu za vpis kapitala ECB (v nadaljnjem besedilu: „ponderji v kapitalskem ključu“ oziroma „kapitalski ključ“).

               (2)

               Člen 29.3 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) zahteva, da se ponderji v kapitalskem ključu usklajujejo vsakih pet let po ustanovitvi ESCB po analogiji z določbami člena 29.1 Statuta. Spremenjeni kapitalski ključ se uporablja od prvega dne v letu, ki sledi letu, v katerem se opravi uskladitev.

               (3)

               Zadnja uskladitev ponderjev v kapitalskem ključu v skladu s členom 29.3 Statuta ESCB je bila opravljena v letu 2008 z učinkom od 1. januarja 2009 (2). Kasnejša razširitev kapitalskega ključa ECB se je zaradi pristopa nove države članice k Evropski uniji opravila v skladu s členom 48.3 Statuta ESCB (3).

               (4)

               V skladu s Sklepom Sveta 2003/517/ES z dne 15. julija 2003 o statističnih podatkih, ki bodo uporabljeni za prilagoditev ključa za vpis kapitala Evropske centralne banke (4), je Evropska komisija poslala ECB statistične podatke, ki se uporabijo pri določitvi usklajenega kapitalskega ključa –

         SPREJEL NASLEDNJI SKLEP:
   Člen 1
   Zaokroževanje
   Če Evropska komisija pošlje popravljene statistične podatke, ki se uporabijo pri uskladitvi kapitalskega ključa, in vsota številk ne znaša 100 %, se razlika izravna: (i) če je vsota manjša od 100 %, s prištevanjem 0,0001 odstotne točke najmanjšemu deležu oziroma najmanjšim deležem v naraščajočem zaporedju, dokler ni doseženih natančno 100 %, ali (ii) če je vsota večja od 100 %, z odštevanjem 0,0001 odstotne točke v padajočem zaporedju od največjega deleža oziroma največjih deležev, dokler ni doseženih natančno 100 %.
   Člen 2
   Ponderji v kapitalskem ključu
   Ponderji, določeni za vsako NCB v kapitalskem ključu iz člena 29 Statuta ESCB, so z učinkom od 1. januarja 2014 naslednji:

               Nationale Bank van België/Banque nationale de Belgique

               2,4778 %

               Българска народна банка (Bolgarska narodna banka)

               0,8590 %

               Česká národní banka

               1,6075 %

               Danmarks Nationalbank

               1,4873 %

               Deutsche Bundesbank

               17,9973 %

               Eesti Pank

               0,1928 %

               Banc Ceannais na hÉireann/Central Bank of Ireland

               1,1607 %

               Bank of Greece

               2,0332 %

               Banco de España

               8,8409 %

               Banque de France

               14,1792 %

               Hrvatska narodna banka

               0,6023 %

               Banca d’Italia

               12,3108 %

               Central Bank of Cyprus

               0,1513 %

               Latvijas Banka

               0,2821 %

               Lietuvos bankas

               0,4132 %

               Banque centrale du Luxembourg

               0,2030 %

               Magyar Nemzeti Bank

               1,3798 %

               Bank Ċentrali ta’ Malta/Central Bank of Malta

               0,0648 %

               De Nederlandsche Bank

               4,0035 %

               Oesterreichische Nationalbank

               1,9631 %

               Narodowy Bank Polski

               5,1230 %

               Banco de Portugal

               1,7434 %

               Banca Națională a României

               2,6024 %

               Banka Slovenije

               0,3455 %

               Národná banka Slovenska

               0,7725 %

               Suomen Pankki

               1,2564 %

               Sveriges riksbank

               2,2729 %

               Bank of England

               13,6743 %

         Člen 3
   Začetek veljavnosti in razveljavitev
   1.   Ta sklep začne veljati 1. januarja 2014.
   2.   Sklep ECB/2013/17 se razveljavi z učinkom od 1. januarja 2014.
   3.   Sklicevanja na Sklep ECB/2013/17 se razlagajo kot sklicevanja na ta sklep.

      V Frankfurtu na Majni, 29. avgusta 2013

            Predsednik ECB

         Mario DRAGHI

      (1)  UL L 187, 6.7.2013, str. 15.

      (2)  Sklep ECB/2008/23 z dne 12. decembra 2008 o odstotnih deležih nacionalnih centralnih bank v ključu za vpis kapitala Evropske centralne banke (UL L 21, 24.1.2009, str. 66).

      (3)  Sklep ECB/2013/17 z dne 12. junija 2013 o odstotnih deležih nacionalnih centralnih bank v ključu za vpis kapitala Evropske centralne banke (UL L 187, 6.7.2013, str. 15).

      (4)  UL L 181, 19.7.2003, str. 43.


title: Sklep Sveta z dne 28. septembra 2000 o sklenitvi Sporazuma med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in odvisnosti od drog

text:
Pomembno pravno obvestilo

|

32000D0602

Uradni list L 257 , 11/10/2000 str. 0023 - 0023

		Sklep Svetaz dne 28. septembra 2000o sklenitvi Sporazuma med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in odvisnosti od drog(2000/602/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 30 v zvezi z drugim stavkom prvega pododstavka člena 300(2) te pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Uredba Sveta (EGS) št. 302/93 z dne 8. februarja 1993 o ustanovitvi Evropskega centra za spremljanje drog in odvisnosti od drog [3] predvideva v členu 13, da je Center odprt za sodelovanje držav nečlanic Skupnosti, ki delijo interese Skupnosti in njenih držav članic glede ciljev in dela Centra.(2) Sporazum med Skupnostjo in Norveško o sodelovanju slednje v Evropskem centru za spremljanje drog in odvisnosti od drog, ki ga je Komisija s pogajanji uskladila v imenu Evropske skupnosti naj bo odobren –SKLENIL:Člen 1Sporazum med Evropsko skupnostjo in Kraljevino Norveško o udeležbi Norveške pri delu Evropskega centra za spremljanje drog in odvisnosti od drog se odobri v imenu Skupnosti.Besedilo Sporazuma je priloženo temu sklepu.Člen 2Predsednik Sveta imenuje osebo, pooblaščeno za podpis Sporazuma, ki zavezuje Skupnost in uradno obvesti z diplomatsko noto, kot je predvideno v členu 12 Sporazuma [4].V Bruslju, 28. septembra 2000Za SvetPredsednikD. Vaillant[1] UL C 376 E, 28.12.1999, str. 58.[2] Mnenje z 16. junija 2000 (še neobjavljeno v Uradnem listu).[3] UL L 36, 12.2.1993, str. 1. Uredba nazadnje spremenjena z Uredbo (ES) št. 3294/94 (UL L 341, 30.12.2002, str. 7).[4] Datum začetka veljavnosti Sporazuma bo v Uradnem listu Evropskih skupnosti objavil generalni sekretariat Sveta.--------------------------------------------------


title: 2011/637/EU: Sklep Sveta z dne 26. septembra 2011 o spremembi in podaljšanju obdobja uporabe Sklepa 2007/641/ES o zaključku posvetovanj z Republiko Fidži na podlagi člena 96 Sporazuma o partnerstvu AKP-ES in člena 37 Instrumenta za razvojno sodelovanje

text:
               28.9.2011

               SL

               Uradni list Evropske unije

               L 252/1

         SKLEP SVETA
   z dne 26. septembra 2011
   o spremembi in podaljšanju obdobja uporabe Sklepa 2007/641/ES o zaključku posvetovanj z Republiko Fidži na podlagi člena 96 Sporazuma o partnerstvu AKP-ES in člena 37 Instrumenta za razvojno sodelovanje
   (2011/637/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 217 Pogodbe,
   ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (1), kakor je bil nazadnje spremenjen v Ouagadougou 22. junija 2010 (2) (v nadaljnjem besedilu: Sporazum o partnerstvu AKP-EU), ter zlasti člena 96 Sporazuma,
   ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Sporazuma o partnerstvu AKP-ES (3), ter zlasti člena 3 Notranjega Sporazuma,
   ob upoštevanju Uredbe (ES) št. 1905/2006 Evropskega parlamenta in Sveta z dne 18. decembra 2006 o vzpostavitvi instrumenta za financiranje razvojnega sodelovanja (v nadaljnjem besedilu: Instrument za razvojno sodelovanje) (4) in zlasti člena 37 Uredbe,
   ob upoštevanju predloga Evropske komisije,
   ob upoštevanju naslednjega:

               (1)

               Sklep Sveta 2007/641/ES (5) je bil sprejet, da bi se sprejeli ustrezni ukrepi po kršitvi bistvenih elementov iz člena 9 Sporazuma o partnerstvu AKP-EU in uveljavile vrednote iz člena 3 Instrumenta za razvojno sodelovanje.

               (2)

               Navedeni ukrepi so bili podaljšani s Sklepom Sveta 2009/735/ES (6) ter nato še s sklepi Sveta 2010/208/EU (7), 2010/589/EU (8) in 2011/219/EU (9) saj mora Republika Fidži še vedno izpolniti pomembne zaveze glede bistvenih elementov Sporazuma o partnerstvu AKP-EU in Instrumenta za razvojno sodelovanje, ki jih je sprejela na posvetovanjih aprila 2007, poleg tega pa je bilo zabeleženo tudi pomembno nazadovanje pri uresničevanju več teh zavez.

               (3)

               Sklep 2007/641/ES se izteče 30. septembra 2011. Zato je primerno podaljšati njegovo veljavnost in ustrezno posodobiti vsebino ustreznih ukrepov –

         SPREJEL NASLEDNJI SKLEP:
   Člen 1
   Sklep 2007/641/ES se spremeni:

               1.

               drugi odstavek člena 3 se nadomesti z naslednjim:
               „Veljati preneha 30. septembra 2012. Redno se pregleda vsaj vsakih šest mesecev.“;

               2.

               priloga se nadomesti s Prilogo k temu sklepu.

         Člen 2
   Dopis v Prilogi k temu sklepu je naslovljen na Republiko Fidži.
   Člen 3
   Ta sklep začne veljati z dnem sprejetja.

      V Bruslju, 26. septembra 2011

            Za Svet

            Predsednik

         M. KOROLEC

      (1)  UL L 317, 15.12.2000, str. 3.

      (2)  UL L 287, 4.11.2010, str. 3.

      (3)  UL L 317, 15.12.2000, str. 376.

      (4)  UL L 378, 27.12.2006, str. 41.

      (5)  UL L 260, 5.10.2007, str. 15.

      (6)  UL L 262, 6.10.2009, str. 43.

      (7)  UL L 89, 9.4.2010, str. 7.

      (8)  UL L 260, 2.10.2010, str. 10.

      (9)  UL L 93, 7.4.2011, str. 2.

      PRILOGA
      Njegova Ekscelenca Ratu Epeli NAILATIKAU
      Predsednik Republike Fidži
      Suva
      Republika Fidži
      Vaša Ekscelenca,
      Evropska unija (EU) pripisuje velik pomen določbam člena 9 Sporazuma o partnerstvu AKP-EU in členu 3 Instrumenta za razvojno sodelovanje. Partnerstvo AKP-EU temelji na spoštovanju človekovih pravic, demokratičnih načel in načela pravne države, ki so bistveni elementi Sporazuma o partnerstvu AKP-EU in so temelj naših odnosov.
      Svet EU je 11. decembra 2006 obsodil vojaški prevzem oblasti na v Republiki Fidži(v nadaljnjem besedilu: Fidži).
      Na podlagi člena 96 Sporazuma o partnerstvu AKP-EU in ob upoštevanju dejstva, da je vojaški prevzem oblasti 5. decembra 2006 pomenil kršitev bistvenih elementov iz člena 9 Sporazuma, je EU povabila Fidži k posvetovanjem, da bi, kot določa Sporazum o partnerstvu AKP-EU, temeljito proučila položaj, in če bi se to izkazalo za potrebno, sprejela ukrepe za njegovo izboljšanje.
      Uradni del teh posvetovanj se je začel v Bruslju 18. aprila 2007. EU je bila zadovoljna, da je začasna vlada takrat potrdila vrsto ključnih zavez glede človekovih pravic in temeljnih svoboščin, spoštovanja demokratičnih načel in načela pravne države, kot je navedeno spodaj, ter predlagala pozitivne ukrepe glede njihovega izvajanja.
      Žal so se odtlej razmere poslabšale, zlasti aprila 2009, tako da Fidži zdaj krši več svojih zavez. To se nanaša zlasti na razveljavitev ustave, zelo velike zamude pri izvedbi parlamentarnih volitev in kršitve človekovih pravic. Čeprav so pri uresničevanju zavez nastale velike zamude, jih je večina glede na trenutni položaj Fidžija še vedno zelo pomembnih in so zato priložene temu dopisu. Zaradi enostranske odločitve, s katero je Fidži prelomil več ključnih zavez, je ta država izgubila razvojna sredstva.
      Vendar EU v duhu partnerstva, ki je temelj Sporazuma o partnerstvu AKP-EU, izraža pripravljenost za začetek novih uradnih posvetovanj, čim bo mogoče razumno predvideti uspešen zaključek tovrstnih posvetovanj. Začasni predsednik vlade je 1. julija 2009 predstavil časovni načrt za reforme in vrnitev k demokratični ureditvi. EU je pripravljena razpravljati o tem časovnem načrtu in presoditi, ali bi ga bilo mogoče uporabiti kot podlago za nova posvetovanja. EU se je v skladu s tem odločila, da bo podaljšala obstoječe ustrezne ukrepe za Fidži in s tem ustvarila priložnost za nova posvetovanja. Ker so nekateri ustrezni ukrepi zdaj zastareli, je EU sklenila, da bo raje proučila možnosti za nova posvetovanja s Fidžijem, kot pa da enostransko posodobi obstoječe ukrepe. Zato je še zlasti pomembno, da se začasna vlada zaveže domačemu političnemu dialogu, ki bo vključeval vse strani, in da je prožna pri razporedu predlaganega časovnega načrta. Čeprav EU v svojem stališču vedno upošteva bistvene elemente Sporazuma o partnerstvu AKP-EU in njegova temeljna načela, predvsem osrednjo vlogo dialoga in izpolnjevanje medsebojnih obveznosti, pa želi poudariti, da izid prihodnjih posvetovanj, kar zadeva EU, ni že vnaprej odločen.
      Če bo Fidži po novih posvetovanjih sprejel pomembne zaveze, se bo EU zavzela za hiter, pozitiven pregled teh ustreznih ukrepov. Nasprotno pa, če pa se razmere na Fidžiju ne izboljšajo, se ne bo mogoče izogniti nadaljnjim izgubam razvojnih sredstev. EU bo pri njenih prihodnjih odločitvah o spremljevalnih ukrepih za države podpisnice protokola o sladkorju in o nacionalnem okvirnem programu Fidžija za 10. Evropski razvojni sklad (ERS) usmerjala zlasti ocena napredka pri ponovnem vzpostavljanju ustavne ureditve.
      EU poziva Fidži, naj do začetka novih posvetovanj nadaljuje in še stopnjuje okrepljeni politični dialog.
      Ustrezni ukrepi so naslednji:

                  —

                  humanitarna pomoč ter neposredna pomoč civilni družbi in ranljivim prebivalcem se lahko nadaljujeta,

                  —

                  dejavnosti sodelovanja, ki že potekajo, zlasti v okviru 8. in 9. ERS, se lahko nadaljujejo,

                  —

                  dejavnosti sodelovanja, ki bi pripomogle k obnovitvi demokracije in izboljšale javno upravljanje, se lahko izvajajo, razen v izrednih okoliščinah,

                  —

                  izvajanje spremljevalnih ukrepov za reformo sladkornega sektorja za leto 2006 se lahko nadaljuje. Fidži je sporazum o financiranju na tehnični ravni podpisal 19. junija 2007. Upoštevati je treba, da sporazum o financiranju vključuje klavzulo o odložitvi,

                  —

                  lahko se nadaljujeta priprava in morebitni podpis večletnega okvirnega programa spremljevalnih ukrepov za reformo sladkornega sektorja za obdobje 2011–2013,

                  —

                  dokončno oblikovanje, podpis na tehnični ravni ter izvajanje državnega strateškega dokumenta in nacionalnega okvirnega programa za 10. ERS z dodeljenim finančnim okvirom ter morebitna dodelitev motivacijskega deleža v višini do 25 % tega zneska bodo odvisni od spoštovanja zavez, danih v zvezi s človekovimi pravicami in pravno državo, in sicer: da začasna vlada potrdi ustavo, da se v celoti spoštuje neodvisnost sodstva in da se čim prej odpravijo ukrepi za izredne razmere, ki so bili ponovno uvedeni 6. septembra 2007, da se v skladu z različnimi postopki in forumi po zakonih Fidžija opravi preiskava ali obravnava vseh domnev o kršitvi človekovih pravic ter da si začasna vlada po najboljših močeh prizadeva za preprečitev, da varnostne agencije dajejo izjave, ki so namenjene zastraševanju,

                  —

                  dodeljena kvota za sladkor za leto 2007 je nič,

                  —

                  za leto 2008 dodeljena kvota za sladkor je bila na voljo pod pogojem, da bodo zagotovljeni dokazi o verodostojni in pravočasni pripravi volitev v skladu z dogovorjenimi zavezami, zlasti glede popisa prebivalstva, ponovne določitve meja in volilne reforme v skladu z ustavo, da bodo do 30. septembra 2007 sprejeti ukrepi, s katerimi se bo zagotovilo delovanje volilnega urada, vključno z imenovanjem volilnega nadzornika v skladu z ustavo. Ta kvota za sladkor za leto 2008 je bila izgubljena 31. decembra 2009,

                  —

                  kvota za sladkor za leto 2009 je bila ukinjena maja 2009 zaradi odločitve začasne vlade, da odloži splošne volitve do septembra 2014,

                  —

                  kvota za sladkor za leto 2010 je bila ukinjena pred 1. majem 2010, saj pri nadaljevanju demokratičnega procesa ni bilo doseženega nobenega napredka, vendar je bil glede na kritično stanje v sektorju sladkorja del kvote dodeljen za neposredno pomoč prebivalstvu, ki je neposredno odvisno od proizvodnje sladkorja, da bi se ublažile negativne družbene posledice. S temi sredstvi centralno upravlja delegacija EU v Suvi in se ne dodeljujejo prek vlade,

                  —

                  razpoložljivost okvirnih sredstev v večletnem okvirnem programu za spremljevalne ukrepe za nekdanje države podpisnice Protokola o sladkorju za obdobje 2011–2013 bo odvisna od dogovora, doseženega med posvetovanjem; če se dogovor ne doseže, se bodo lahko s temi sredstvi financirali samo ukrepi za zmanjšanje socialnih vplivov,

                  —

                  za pripravo in izvajanje ključnih zavez, zlasti v podporo priprave in/ali izvajanja volitev, je mogoče proučiti možnosti za posebno podporo,

                  —

                  regionalno sodelovanje in udeležba Fidžija v njem ostaneta nespremenjena,

            spremljanje zavez se bo izvajalo v skladu z zavezami iz Priloge k temu dopisu, ki se nanašajo na redni dialog, dejansko sodelovanje z misijami za ocenjevanje in spremljanje ter na poročanje.
      Poleg tega EU pričakuje, da bo Fidži v celoti sodeloval s Forumom pacifiških otokov pri izvajanju priporočil skupine uglednih oseb, ki so jih sprejeli zunanji ministri Foruma na srečanju v Vanuatuju 16. marca 2007.
      EU bo še naprej skrbno spremljala razmere na Fidžiju. Na podlagi člena 8 Sporazuma o partnerstvu AKP-EU bo s Fidžijem potekal okrepljen politični dialog, da se zagotovi spoštovanje človekovih pravic, obnova demokracije in spoštovanje pravne države, zaključil pa se bo, ko bosta obe strani ugotovili, da je okrepljeni dialog dosegel svoj namen.
      Če bo začasna vlada upočasnila ali prekinila izvajanje danih zavez ali pri tem nazadovala, si EU pridržuje pravico, da prilagodi ustrezne ukrepe.
      EU poudarja, da so privilegiji Fidžija pri njegovem sodelovanju z EU odvisni od spoštovanja bistvenih elementov Sporazuma o partnerstvu AKP-EU in načel iz Instrumenta za razvojno sodelovanje. Če želi Fidži prepričati EU, da je začasna vlada v celoti pripravljena uresničiti dane zaveze, je bistvenega pomena, da izvajanje dogovorjenih zavez v kratkem zelo napreduje.
      S spoštovanjem,
      V Bruslju,

            Za Svet Evropske unije

            Za Evropsko komisijo

         PRILOGA K PRILOGI

            ZAVEZE, DOGOVORJENE Z REPUBLIKO FIDŽI

         A.   Spoštovanje demokratičnih načel

         Zaveza št. 1
         Svobodne in poštene parlamentarne volitve se izvedejo v 24 mesecih od 1. marca 2007 ob upoštevanju ugotovitev ocene, ki jo bodo opravili neodvisni presojevalci, ki jih bo imenoval sekretariat Foruma pacifiških otokov. Postopki priprave in izvajanja volitev se bodo skupaj spremljali, prilagajali in popravljali, kot bo potrebno, na podlagi vzajemno dogovorjenih meril. To pomeni zlasti:

                     —

                     da bo začasna vlada do 30. junija 2007 sprejela časovni načrt z datumi za izvedbo različnih ukrepov, ki jih je treba sprejeti za pripravo novih parlamentarnih volitev,

                     —

                     da ta načrt določa časovne okvire za popis prebivalstva, ponovno določitev meja in volilno reformo,

                     —

                     da se ponovna določitev meja in volilna reforma izvedeta v skladu z ustavo,

                     —

                     da bodo sprejeti ukrepi, s katerimi se bo zagotovilo delovanje volilnega urada, vključno z imenovanjem volilnega nadzornika v skladu z ustavo do 30. septembra 2007,

                     —

                     da bo podpredsednik imenovan v skladu z ustavo.

               Zaveza št. 2
         Začasna vlada bo pri sprejemanju pomembnih zakonodajnih, proračunskih in drugih političnih pobud in sprememb upoštevala posvetovanja s civilno družbo ter drugimi zainteresiranimi stranmi.
         B.   Pravna država

         Zaveza št. 1
         Začasna vlada si bo po najboljših močeh prizadevala, da prepreči izjave varnostnih agencij, ki so namenjene zastraševanju.
         Zaveza št. 2
         Začasna vlada potrdi ustavo iz leta 1997 ter jamči nemoteno in neodvisno delovanje ustavnih institucij, kot so fidžijska komisija za človekove pravice, komisija za javne službe in komisija za ustavne naloge. Ohranjena bosta bistvena neodvisnost in delovanje Velikega sveta poglavarjev.
         Zaveza št. 3
         Neodvisnost sodstva se v celoti spoštuje in omogoča se njegovo nemoteno delovanje, njegove odločitve pa upoštevajo vse zainteresirane strani, zlasti:

                     —

                     začasna vlada se zaveže, da bo sodišče v skladu z oddelkom 138(3) ustave imenovano do 15. julija 2007,

                     —

                     vsakršna imenovanja in/ali razrešitve sodnikov bodo odslej potekala ob strogem upoštevanju ustavnih določil in postopkovnih pravil,

                     —

                     vojska, policija ali začasna vlada se v nobenem primeru in v nikakršni obliki ne bodo vmešavale v sodni postopek, vključno s polnim spoštovanjem pravnega poklica.

               Zaveza št. 4
         Vsi kazenski postopki, povezani s korupcijo, se obravnavajo po ustreznih pravosodnih poteh in vsak drug organ, ki bo morda vzpostavljen za preiskavo domnevnih primerov korupcije, bo deloval v okviru ustavnih določil.
         C.   Človekove pravice in temeljne svoboščine

         Zaveza št. 1
         Začasna vlada bo sprejela vse potrebne ukrepe, da bodo preiskave ali obravnave vseh obtožb o kršitvi človekovih pravic v skladu z različnimi postopki in forumi po zakonih Fidžija.
         Zaveza št. 2
         Začasna vlada bo maja 2007 odpravila ukrepe za izredne razmere, če ne bo groženj nacionalni varnosti, javnemu redu in varnosti.
         Zaveza št. 3
         Začasna vlada si bo prizadevala zagotoviti, da bo fidžijska komisija za človekove pravice delovala povsem neodvisno ter v skladu z ustavo.
         Zaveza št. 4
         Svoboda izražanja in svoboda medijev v vseh oblikah se polno spoštujeta, kot to zagotavlja ustava.
         D.   Spremljanje izvajanja zavez

         Zaveza št. 1
         Začasna vlada se zavezuje, da bo ohranila reden dialog, ki bo omogočal potrjevanje doseženega napredka, organom/predstavnikom EU in Evropske komisije pa dala popoln dostop do vseh informacij, povezanih s človekovimi pravicami, mirno obnovitvijo demokracije in pravno državo na Fidžiju.
         Zaveza št. 2
         Začasna vlada v celoti sodeluje z morebitnimi misijami EU za oceno in spremljanje napredka.
         Zaveza št. 3
         Začasna vlada vsake tri mesece od 30. junija 2007 naprej pošilja poročila o napredku glede bistvenih elementov Sporazuma iz Cotonouja in glede zavez.
         Ugotavlja se, da je nekatera vprašanja mogoče učinkovito obravnavati zgolj s pragmatičnim pristopom, ki priznava dejansko stanje razmer in je usmerjen v prihodnost.


title: Sklep Sveta (EU, Euratom) 2016/2049 z dne 21. novembra 2016 o imenovanju člana Evropskega ekonomsko-socialnega odbora na predlog Kraljevine Nizozemske

text:
               24.11.2016

               SL

               Uradni list Evropske unije

               L 318/12

         SKLEP SVETA (EU, Euratom) 2016/2049
   z dne 21. novembra 2016
   o imenovanju člana Evropskega ekonomsko-socialnega odbora na predlog Kraljevine Nizozemske
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a Pogodbe,
   ob upoštevanju predloga vlade Nizozemske,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 18. septembra 2015 in 1. oktobra 2015 sprejel sklepa (EU, Euratom) 2015/1600 (1) in (EU, Euratom) 2015/1790 (2) o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020.

               (2)

               Zaradi konca mandata Melanie Irmgard BOUWKNEGT se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Hester HOUWING, Policy Adviser at the Christian Trade Union Federation (CNV), se za preostanek mandata, ki se izteče 20. septembra 2020, imenuje za članico Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 21. novembra 2016

            Za Svet

            Predsednik

         P. PLAVČAN

      (1)  Sklep Sveta (EU, Euratom) 2015/1600 z dne 18. septembra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 248, 24.9.2015, str. 53).

      (2)  Sklep Sveta (EU, Euratom) 2015/1790 z dne 1. oktobra 2015 o imenovanju članov Evropskega ekonomsko-socialnega odbora za obdobje od 21. septembra 2015 do 20. septembra 2020 (UL L 260, 7.10.2015, str. 23).


title: 2005/159/ES: Sklep Sveta z dne 17. februarja 2005 o imenovanju šestih belgijskih članov in osmih belgijskih nadomestnih članov Odbora regij

text:
               25.2.2005

               SL

               Uradni list Evropske unije

               L 52/40

      SKLEP SVETA

   z dne 17. februarja 2005
   o imenovanju šestih belgijskih članov in osmih belgijskih nadomestnih članov Odbora regij
   (2005/159/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti, zlasti člena 263,
   ob upoštevanju predloga belgijske vlade,
   ob upoštevanju naslednjega:

               (1)

               Svet je sprejel Sklep 2002/60/ES o imenovanju članov in nadomestnih članov Odbora regij (1).

               (2)

               Mesti člana in nadomestnega člana Odbora regija sta se sprostili po odstopu člana g. Fransa RAMONA, o katerem je bil Svet obveščen 8. septembra 2004, in po odstopu nadomestnega člana g. Josa BEXA, o katerem je bil Svet obveščen 3. februarja 2005, pet mest članov in sedem mest nadomestnih članov Odbora regij pa se je sprostilo po izteku mandatov članov g. Paula VAN GREMBERGNA (BE), g. Barta SOMERSA (BE), g. Stefaana PLATTEAUJA (BE), g. Xavierja DESGAINA (BE) in g. Hervéja HASQUINA (BE) ter nadomestnih članov g. Jacquesa TIMMERMANSA (BE), g. Andréja DENYSA, ge. Josée VERCAMMEN, g. Sergea KUBLE, g. Rudyja DEMOTTA, g. Jean-Marca NOLLETA in g. Bernda GENTGESA, o katerih je bil Svet obveščen 24. januarja 2005 –

         SKLENIL:
   Edini člen
   Imenujejo se:

               (a)

               za člane:

                           g. Yves LETERME
                           Minister-President van de Vlaamse Regering en Vlaams Minister van Institutionele Hervormingen, Landbouw, Zeevisserij en Plattelandsbeleid
                           namesto g. Fransa RAMONA

                           g. Bart SOMERS
                           Vlaams Volksvertegenwoordiger
                           (na osnovi njegovega novega mandata flamskega poslanca)

                           ga. Fientje MOERMAN
                           Vice-Minister-President van de Vlaamse Regering en Vlaams Minister van Economie, Ondernemen, Wetenschap, Innovatie en Buitenlandse Handel
                           namesto g. Stefaana PLATTEAU

                           g. Geert BOURGEOIS
                           Vlaams Minister van Bestuurzaken, Buitenlands Beleid, Media en Tourisme
                           namesto g. Paula VAN GREMBERGNA

                           g. Michel LEBRUN
                           valonski poslanec
                           namesto g. Xavierja DESGAINA

                           g. Jean-François ISTASSE
                           predsednik Parlamenta francoske skupnosti
                           namesto g. Hervéja HASQUINA;

               (b)

               za nadomestne člane:

                           g. Johan SAUWENS
                           Vlaams Volksvertegenwoordiger
                           namesto g. Andréja DENYSA

                           g. Bart CARON
                           Vlaams Volksvertegenwoordiger
                           namesto g. Jacquesa TIMMERMANSA

                           g. Stefaan PLATTEAU
                           Burgemeester
                           namesto ge. Josée VERCAMMEN

                           ga. Marie-Dominique SIMONET
                           ministrica valonske vlade za raziskave, nove tehnologije in zunanje zadeve
                           namesto g. Sergea KUBLE

                           g. Maurice BAYENET
                           poslanec v Parlamentu francoske skupnosti
                           namesto g. Jean-Marca NOLLETA

                           g. Béa DIALLO
                           poslanec v Parlamentu francoske skupnosti
                           namesto g. Rudyja DEMOTTA

                           g. Claude DESAMA
                           župan Verviersa
                           namesto Bernda GENTGESA

                           g. Jan ROEGIERS
                           Vlaams Volksvertegenwoordiger
                           namesto g. Josa BEXA

         za preostanek mandata, tj. do 25. januarja 2006.

      V Bruslju, 17. februarja 2005.

            Za Svet

            Predsednik

         J.-C. JUNCKER

      (1)  UL L 24, 26.1.2002, str. 38.


title: 2006/77/ES: Sklep Komisije z dne  23. decembra 2005  o sestavi Skupine na visoki ravni za konkurenčnost, energijo in okolje

text:
               8.2.2006

               SL

               Uradni list Evropske unije

               L 36/43

      SKLEP KOMISIJE

   z dne 23. decembra 2005
   o sestavi Skupine na visoki ravni za konkurenčnost, energijo in okolje
   (2006/77/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju naslednjega:

               (1)

               Člen 2 Pogodbe o ustanovitvi Evropske skupnosti daje Evropski skupnosti in državam članicam nalogo, da spodbujajo skladen, uravnotežen in trajnostni razvoj gospodarskih dejavnosti, visoko raven zaposlenosti in socialne varnosti, enakost med moškimi in ženskami, trajnostno rast brez inflacije, visoko raven konkurenčnosti in konvergenco gospodarske učinkovitosti, visoko raven varnosti in izboljšanje kakovosti okolja, načina in kakovosti življenja, gospodarske in socialne povezanosti ter solidarnosti med državami članicami.

               (2)

               V skladu s sporočilom Komisije z naslovom „Izvajanje Lizbonskega programa Skupnosti: politični okvir za krepitev proizvodnje EU – za celovitejši pristop k industrijski politiki“ (1) je Komisija izrazila namen, da se bo posvetovala s Skupino na visoki ravni za konkurenčnost, energijo in okolje, zlasti glede industrije osnovnih snovi in polizdelkov.

               (3)

               Skupina na visoki ravni bi morala biti oblikovana tako, da bi prispevala k preučevanju povezav med industrijsko, energetsko in okoljsko politiko ter k zagotavljanju skladnosti posameznih pobud, istočasno pa bi izboljševala trajnost in konkurenčnost; prav tako bi z uravnoteženo udeležbo pomembnih interesnih skupin prispevala k ustvarjanju stabilnega in predvidljivega ureditvenega okvira, kjer gredo konkurenčnost, energija in okolje z roko v roki, predvsem pri gradnji na rezultatih raziskav s tega področja.

               (4)

               Skupina na visoki ravni bi morala združevati predstavnike Komisije, držav članic, Evropskega parlamenta in pomembnih interesnih skupin, to je industrije in civilne družbe, med drugim potrošnike, sindikate, nevladne organizacije in raziskovalne/akademske kroge.

               (5)

               Zato se mora ustanoviti Skupina na visoki ravni za konkurenčnost, energijo in okolje, podrobno pa je treba določiti njene pristojnosti in naloge –

         SKLENILA:
   Člen 1
   Komisija s tem sklepom ustanovi Skupino na visoki ravni, v nadaljnjem besedilu „Skupino“.
   Člen 2
   Mandat
   Naloga skupine je obravnavati vprašanja, kjer se stikajo konkurenčna, energetska in okoljska politika. Mandat skupine traja dve leti: lahko se podaljša s sklepom Komisije.
   Skupina na najustreznejši način zagotavlja nasvete oblikovalcem politike na ravni Skupnosti in nacionalni ravni, industriji in organizacijam civilne družbe.
   Člen 3
   Sestava – imenovanje
   1.   Člane skupine imenuje Komisija iz vrste oseb, ki so pristojne in odgovorne za področja industrije, energije in okolja.
   2.   Skupino sestavlja največ 28 članov.
   3.   Uporabljajo se naslednje določbe:

               —

               člani so imenovani zaradi svojega neodvisnega strokovnega znanja ad personam; vsak član skupine predlaga osebnega predstavnika za pripravljalno podskupino, v nadaljnjem besedilu podskupina „šerpa“,

               —

               člani opravljajo svoje dolžnosti dokler sami ne odstopijo, so zamenjani ali se jim izteče mandat,

               —

               člane, ki niso več sposobni učinkovito prispevati k posvetovanjem skupine, ki odstopijo ali ne spoštujejo pogojev iz prve točke tega člena ali člena 287 Pogodbe o ustanovitvi Evropske skupnosti, je mogoče zamenjati za preostalo obdobje njihovega mandata,

               —

               imena posamezno imenovanih članov so objavljena na spletni strani GD za podjetništvo in industrijo in/ali v Uradnem listu Evropske unije, seriji C. Imena članov se zberejo, obdelajo in objavijo v skladu z določbami iz Uredbe Evropskega parlamenta in Sveta (ES) št. 45/2001 z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (2).

         Člen 4
   Delovanje
   1.   Skupini predseduje Komisija.
   2.   Podskupina „šerpa“ pripravlja razprave, stališča in nasvete za delovanje in/ali politične ukrepe, ki jih mora odobriti skupina; tesno sodeluje s službami Komisije.
   3.   Skupina zbira prispevke pri strokovnjakih in interesnih skupinah s pomočjo ad-hoc ureditev in lahko sestavi omejeno število ad-hoc skupin, da preuči specifična vprašanja v skladu s poslovnikom, ki ga sestavi skupina. Ad-hoc skupine se razpustijo, kakor hitro opravijo svojo nalogo.
   4.   Komisija lahko prosi strokovnjake ali opazovalce s posebnimi pristojnostmi glede zadeve na dnevnem redu, da sodelujejo v posvetovanjih skupine ali ad-hoc skupine, če je to koristno in/ali potrebno.
   5.   Zaupne informacije, pridobljene s sodelovanjem pri posvetovanju skupine ali ad-hoc skupine, se ne smejo razkriti.
   6.   Skupina, podskupina „šerpa“ in ad-hoc skupine se običajno srečujejo v prostorih Komisije v skladu s postopki in načrtom, ki jih sestavi Komisija. Komisija zagotovi tajniško podporo.
   7.   Skupina odloča o vprašanjih, ki bodo vključena na dnevni red za razpravo.
   8.   Komisija lahko v izvirnem jeziku zadevne listine objavi povzetek, sklepe ali delne sklepe ali delovni dokument skupine.
   Člen 5
   Sejnina
   Komisija povrne stroške prevoza in stroške bivanja članom, šerpam, strokovnjakom in opazovalcem v zvezi z dejavnostmi skupine v skladu z veljavnimi določbami Komisije. Člani skupine, podskupine „šerpa“ in ad-hoc skupin za svoje naloge niso plačani.
   Sejnina se povrne v okviru odobrenih sredstev, ki so namenjena za zadevni oddelek v skladu z letnim postopkom dodeljevanja sredstev.
   Člen 6
   Začetek veljavnosti
   Sklep začne veljati na dan objave v Uradnem listu Evropske unije.

      V Bruslju, 23. decembra 2005

            Za Komisijo

         Günter VERHEUGEN

            Podpredsednik

      (1)  COM(2005) 474 konč. z dne 5.10.2005.

      (2)  UL L 8, 12.1.2001, str. 1.


title: Sklep Komisije z dne 20. decembra 2006 o imenovanju članov Svetovalne skupine za presojo mnenj o računovodskih standardih, ustanovljeno s Sklepom Komisije 2006/505/ES z dne 14. julija 2006 o ustanovitvi Svetovalne skupine za presojo mnenj o računovodskih standardih, ki bo svetovala Komisiji glede objektivnosti in nevtralnosti mnenj Evropske svetovalne skupine za računovodsko poročanje (EFRAG)

text:
               6.2.2007

               SL

               Uradni list Evropske unije

               L 32/181

      SKLEP KOMISIJE

   z dne 20. decembra 2006
   o imenovanju članov Svetovalne skupine za presojo mnenj o računovodskih standardih, ustanovljeno s Sklepom Komisije 2006/505/ES z dne 14. julija 2006 o ustanovitvi Svetovalne skupine za presojo mnenj o računovodskih standardih, ki bo svetovala Komisiji glede objektivnosti in nevtralnosti mnenj Evropske svetovalne skupine za računovodsko poročanje (EFRAG)
   (2007/73/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Sklepa Komisije 2006/505/ES z dne 14. julija 2006 o ustanovitvi Svetovalne skupine za presojo mnenj o računovodskih standardih, ki bo svetovala Komisiji glede objektivnosti in nevtralnosti mnenj Evropske svetovalne skupine za računovodsko poročanje (EFRAG) (1) in zlasti člena 3 Sklepa,
   ob upoštevanju naslednjega:
   V skladu s členom 3 Sklepa Komisije 2006/505/ES Komisija imenuje največ sedem članov Svetovalne skupine za presojo mnenj o računovodskih standardih, in sicer izmed neodvisnih strokovnjakov, katerih znanje in izkušnje na področju računovodstva, zlasti računovodskega poročanja, so splošno priznani na ravni Skupnosti.
   SKLENILA:
   Člen 1
   Komisija s tem imenuje sedem članov Svetovalne skupine za presojo mnenj o računovodskih standardih, katerih imena so navedena v Prilogi.
   Člen 2
   Sklep začne veljati na dan objave v Uradnem listu Evropske unije.

      V Bruslju, 20. december 2006.

            Za Komisijo

         Charlie McCREEVY

            Član Komisije

      (1)  UL L 199, 21.7.2006, str. 33.

      PRILOGA
      SEZNAM ČLANOV
      Josef JÍLEK
      Elisabeth KNORR
      Carlos Soria SENDRA
      Hervé STOLOWY
      Enrico LAGHI
      Jan KLAASEN
      Geoffrey MITCHELL


title: Sklep Evropskega parlamenta (EU) 2016/1584 z dne 28. aprila 2016 o zaključnem računu Skupnega podjetja Čisto nebo za proračunsko leto 2014

text:
               14.9.2016

               SL

               Uradni list Evropske unije

               L 246/394

         SKLEP EVROPSKEGA PARLAMENTA (EU) 2016/1584
   z dne 28. aprila 2016
   o zaključnem računu Skupnega podjetja Čisto nebo za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Skupnega podjetja Čisto nebo za proračunsko leto 2014,

               —

               ob upoštevanju poročila Računskega sodišča o zaključnem računu Skupnega podjetja Čisto nebo za proračunsko leto 2014, skupaj z odgovori Skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice Skupnemu podjetju glede izvrševanja proračuna za proračunsko leto 2014 (05587/2016 – C8-0054/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 209,

               —

               ob upoštevanju Uredbe Sveta (ES) št. 71/2008 z dne 20. decembra 2007 o ustanovitvi Skupnega podjetja „Čisto nebo“ (4),

               —

               ob upoštevanju Uredbe Sveta (EU) št. 558/2014 z dne 6. maja 2014 o ustanovitvi Skupnega podjetja Čisto nebo 2 (5), zlasti člena 1(2) in člena 12,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (7),

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor (A8-0094/2016),

               1.

               odobri zaključni račun zaključnega računa Skupnega podjetja Čisto nebo za proračunsko leto 2014;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja Čisto nebo 2, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 422, 17.12.2015, str. 17.

      (2)  UL C 422, 17.12.2015, str. 19.

      (3)  UL L 298, 26.10.2012, str. 1.

      (4)  UL L 30, 4.2.2008, str. 1.

      (5)  UL L 169, 7.6.2014, str. 77.

      (6)  UL L 357, 31.12.2002, str. 72.

      (7)  UL L 38, 7.2.2014, str. 2.


title: Sklep Sveta (EU) 2015/945 z dne 15. junija 2015 o imenovanju nemškega nadomestnega člana Odbora regij

text:
               19.6.2015

               SL

               Uradni list Evropske unije

               L 154/12

         SKLEP SVETA (EU) 2015/945
   z dne 15. junija 2015
   o imenovanju nemškega nadomestnega člana Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nemške vlade,
   ob upoštevanju naslednjega:

               (1)

               Svet je 26. januarja in 5. februarja 2015 sprejel sklepa (EU) 2015/116 (1) in (EU) 2015/190 (2) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata Helme OROSZ se je sprostilo mesto nadomestnega člana Odbora regij –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za nadomestnega člana Odbora regij imenuje:

               —

               Marcel PHILIPP, Oberbürgermeister der Stadt Aachen.

         Člen 2
   Ta sklep začne veljati na dan sprejetja.

      V Luxembourgu, 15. junija 2015

            Za Svet

            Predsednik

         K. GERHARDS

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.


title: Sklep Evropskega parlamenta (EU) 2017/1705 z dne 27. aprila 2017 o razrešnici glede izvrševanja proračuna Evropske agencije za varnost in zdravje pri delu za proračunsko leto 2015

text:
               29.9.2017

               SL

               Uradni list Evropske unije

               L 252/295

         SKLEP EVROPSKEGA PARLAMENTA (EU) 2017/1705
   z dne 27. aprila 2017
   o razrešnici glede izvrševanja proračuna Evropske agencije za varnost in zdravje pri delu za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropske agencije za varnost in zdravje pri delu za proračunsko leto 2015,

               —

               ob upoštevanju poročila Računskega sodišča o zaključnem računu Evropske agencije za varnost in zdravje pri delu za proračunsko leto 2015 z odgovori agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice agenciji glede izvrševanja proračuna za proračunsko leto 2015 (05873/2017 – C8-0053/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 2062/94 z dne 18. julija 1994 o ustanovitvi Evropske agencije za varnost in zdravje pri delu (4), zlasti člena 14,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A8-0116/2017),

               1.

               podeli razrešnico direktorici Evropske agencije za varnost in zdravje pri delu glede izvrševanja proračuna agencije za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorici Evropske agencije za varnost in zdravje pri delu, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 179.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 216, 20.8.1994, str. 1.

      (5)  UL L 328, 7.12.2013, str. 42.